સલમાન ખાનના પોપ્યુલર ટીવી રિયાલિટી શો ‘બિગ બોસ’ની 12મી સીઝન ટૂંક સમયમાં શરૂ થવાની છે. આ વખતે આ શોમાં કયા-કયા લોકો ભાગ લઈ રહ્યાં છે તે જાણવા માટે દર્શકો ખૂબ આતુર છે. ઉલ્લેખનીય છે કે, આ શોમાં સીઝનની શરૂઆત સુધી કન્ટેસ્ટન્ટના નામ જણાવવામાં આવતા નથી પણ હાલમાં એક લિસ્ટ લીક થયું છે જેના દ્વારા જાણવા મળ્યું છે ‘બિગ બોસ 12’માં કયા-કયા સેલિબ્રિટીઝ ભાગ લેવા જઈ રહ્યાં છે. જોકે, આ લિસ્ટ કેટલું સાચું છે તે અંગે કોઈ માહિતી મેળવી શકાઈ નથી પણ કહેવામાં આવી રહ્યું છે કે, આ લોકો જ ‘બિગ બોસ’ના ઘરમાં એન્ટ્રી કરવા જઈ રહ્યાં છે. જણાવી દઈએ કે, આ વખતે શોમાં કુલ 21 કન્ટેસ્ટંટ હશે અને તેમની સોલો એન્ટ્રી થશે એટલે કે, તે જોડીમાં નહીં પણ એકલા દેખાશે.